**Јавни позив 9**

Градско веће, на основу Закључка o расписивању и објављивању јавних позива за подношење захтева за доделу подстицајних средстава за реализацију мера подршке за спровођење пољопривредне политике и политике руралног развоја за територију града Крагујевца у 2025. години, број 320- /25-V од априла 2025. године, расписује:

**ЈАВНИ ПОЗИВ**

**за подношење захтева за доделу подстицајних средстава у 2025. години**

**за промотивне активности у пољопривреди и руралном развоју**

**I** Позивају се физичка лица - носиоци пољопривредних газдинстава (у даљем тексту ПГ), уписана у Регистар пољопривредних газдинства (у даљем тексту РПГ), у активном статусу, са пребивалиштем и производњом на територији града Крагујевца, Удружења пољопривредних произвођача и пољопривредне Задруге регистроване на територији града Крагујевца, да поднесу захтев за доделу подстицајних средстава за промотивне/информативне/едукативне активности: сајмови, изложбе, манифестације, студијска путовања.

Подстицајна средства се одобравају у висини од **100%** од износа на достављеном рачуну без урачунатог ПДВ-а, при чему максималани износи подстицајних средстава не могу бити већи од:

* 100.000,00 динара по сајму,
* 400.000,00 динара по манифестацији,
* 200.000,00 динара по изложби,
* 100.000,00 динара по едукацији,
* 1.000.000,00 динара по студијском путовању.

**II** Право на доделу подстицајних средстава могу остварити крајњи корисници из поглавља I:

* + ако су уписана у РПГ у активном статусу, са пребивалиштем и производњом на територији града Крагујевца, а удружења и задруге уписана у АПР-у и регистровани на територији града Крагујевца,
  + ако подносилац захтева за исту намену није користио подстицајна средства, нити је иста предмет другог поступка за коришћење подстицаја, подносилац захтева и издавалац рачуна не представљају повезана лица у смислу Закона о јавним набавкама, као и да он и чланови његовог газдинства немају неизмирене доспеле обавезе према буџету Града закључно са даном доношења решења, односно да су удружења/задруге измириле обавезе према буџету Града/Републике и оправдала средства из буџета Града одобрена за реализацију других програма,

Све наведене промотивне активности се односе искључиво на област пољопривреде и руралног развоја и од посебног интереса су за град Крагујевац по избору Комисије за разматрање пријава по јавном позиву.

**III**  Образац захтева може се преузети у Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат, као и на пријемном шалтеру зграде органа Града, Трг слободе 3, Крагујевац или са званичне интернет странице града Крагујевца: [www.kragujevac.rs](http://www.kragujevac.rs/) .

Уз захтев се достављају фотокопије следећих докумената:

1. Физичка лица

* лична карта подносиоца захтева (4 копије),
* извод из РПГ – подаци о пољопривредном газдинству (4 копија),
* извод из РПГ - структура биљне производње (1 копија),
* позивно писмо са агендом манифестације (2 копије),

2. Удружења пољопривредних произвођача и

3. Пољопривредне задруге:

* оснивачки акт или Уговор о оснивању (1 копија),
* листа задругара/чланова удружења (1 копија),
* доказ о измиреним обавезама према буџету града/републике (1 копија),
* доказ о оправданим средствима одобреним из буџета града по другим програмима,
* лична карта одговорног лица.

**IV** Захтев са пратећом документацијом предаје се на пријемном шалтеру у холу зграде Управе града Крагујевца.

Пре подношења захтева потребно је доставити оригинале докумената на увид Одељењу за пољопривреду, рурални развој и робне резерве Градске управе за развој и инвестиције, канцеларијa 406/IV спрат зграде органа Града~~,~~ Трг слободе 3, Крагујевац.

**V**  Рок за подношење захтева почиње да тече од дана објављивања јавног позива на званичној интернет страници града Крагујевца: [www.kragujevac.rs](http://www.kragujevac.rs/), па до утрошка средстава планираних за ове намене, а најкасније до **15. новембра 2025. године**.

Захтеви ће се разматрати по редоследу подношења.

Непотпуни и неблаговремени захтеви неће бити разматрани.

**VI** Детаљније информације, као и додатна појашњења по овом јавном позиву могу се добити у канцеларији 406/IV спрат, зграда органа Града, Трг слободе 3, Крагујевац, сваког радног дана, непосредно или на телефон: 034/306 -187 од 8 до 15 часова.